CELEX: 62009CN0462
Language: el
Date: 2009-11-25 00:00:00
Title: Υπόθεση C-462/09: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 25 Νοεμβρίου 2009 — Stichting de Thuiskopie κατά Mijndert van der Lee κ.λπ.

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/38
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 25 Νοεμβρίου 2009 — Stichting de Thuiskopie κατά Mijndert van der Lee κ.λπ.
   (Υπόθεση C-462/09)
   2010/C 24/66
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: Stichting de Thuiskopie.
   
      Αναιρεσίβλητοι: Mijndert van der Lee, Hananja van der Lee και Opus Supplies Deutschland GmbH.
   
      Προδικαστικά ερωτήματα
   
   
               1)
            
            
               Παρέχει η οδηγία 2001/29/ΕΚ (1), και ειδικότερα το άρθρο της 5, παράγραφος 2, στοιχείο β', και παράγραφος 5, σημεία στηρίξεως για την απάντηση στο ερώτημα ποιος κατά την εθνική νομοθεσία πρέπει να θεωρηθεί οφειλέτης της κατά το άρθρο 5, παράγραφος 2, στοιχείο β', «δίκαιης αποζημιώσεως»; Αν ναι, ποια είναι τα σημεία αυτά;
            
         
               2)
            
            
               Αν πρόκειται για αγορά εξ αποστάσεως όπου ο αγοραστής είναι εγκατεστημένος σε κράτος μέλος άλλο από εκείνο του πωλητή, επιβάλλει το άρθρο 5, παράγραφος 5, της οδηγίας μια τόσο ευρεία ερμηνεία του εθνικού δικαίου έτσι ώστε τουλάχιστον εντός μιας από τις χώρες που αφορά η πώληση εξ αποστάσεως να οφείλεται από τον επαγγελματικώς δρώντα οφειλέτη η κατά το άρθρο 5, παράγραφος 2, στοιχείο β', «δίκαιη αποζημίωση»;
            
         
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).